ai4bharat/Pralekha huggingface dataset:
নির্বাচনকমিশন
২০১৯এর সাধারণ নির্বাচনে দার্জিলিং, জলপাইগুড়ি, কোচবিহার, আলিপুরদুয়ার এবং রায়গঞ্জ লোকসভা কেন্দ্রের জন্য ৬ জন পর্যবেক্ষক এবং ৩ জন পুলিশ পর্যবেক্ষক নিয়োগ করা হচ্ছে
কলকাতা, ২৫ মার্চ, ২০১৯
২০১৯এর সাধারণ নির্বাচনে দার্জিলিং, জলপাইগুড়ি, কোচবিহার , আলিপুরদুয়ার  এবং রায়গঞ্জ লোকসভা কেন্দ্রের জন্য ৬ জন পর্যবেক্ষক এবং ৩ জন পুলিশ পর্যবেক্ষক নিয়োগ করা হচ্ছে।
সাধারণ যে পর্যবেক্ষকদের নিয়োগ করা হচ্ছে তাঁরা হলেন, ব্রিজেশ কুমার সান্ত , কোচবিহারী পান্ডা , জয়রাম এন , অমরেন্দ্র প্রসাদ সিং , চান্দের প্রকাশ বর্মা  এবং মুকেশ কুমার ।
জলপাইগুড়ি লোকসভা কেন্দ্রের জন্য ব্রিজেশ কুমার সান্তকে নিয়োগ করা হচ্ছে। দার্জিলিং লোকসভা কেন্দ্রে কোচবিহারী পান্ডাকে দার্জিলিং  এবং জয়রাম এন-কে দার্জিলিং -এ পর্যবেক্ষক হিসেবে নিয়োগ করা হচ্ছে। অমরেন্দ্র প্রসাদ সিং-কে নিয়োগ করা হচ্ছে রায়গঞ্জ লোকসভা কেন্দ্রের জন্য। কোচবিহার  লোকসভা কেন্দ্রের জন্য চান্দের প্রকাশ বর্মাকে এবং মুকেশ কুমারকে আলিপুরদুয়ার  লোকসভা কেন্দ্রের জন্য পর্যবেক্ষক হিসেবে নিয়োগ করা হচ্ছে।
তিনজন পুলিশি পর্যবেক্ষকদের মধ্যে আইপিএস বিনোদ কুমার-কে কোচবিহার এবং আলিপুরদুয়ার লোকসভা কেন্দ্রের জন্য নিয়োগ করা হচ্ছে। তামিলনাড়ু ক্যাডারের আইপিএস অশোক কুমার দাশকে জলপাইগুড়ি এবং দার্জিলিং লোকসভা কেন্দ্রের দায়িত্ব দেওয়া হচ্ছে। আইপিএস রাজেশ কুমার সিং-কে দায়িত্ব দেওয়া হচ্ছে রায়গঞ্জ লোকসভা কেন্দ্রের।
রাজ্যে কোনও সহায়ক ভোটকেন্দ্র না থাকলেও সুষ্ঠুভাবে ভোটের কাজ সম্পন্ন করার জন্য বুথে অতিরিক্ত একটি ভিভিপ্যাট মেশিন রাখা হচ্ছে।
এখনও পর্যন্ত ন্যাশনাল গ্রিভেন্স সার্ভিস-এনজিএস-এর মাধ্যমে ৬৮২টি অভিযোগ জমা পড়েছে, যারমধ্যে ৩৮৫টি সমাধান করা হয়েছে। নাগরিকদের কাছ থেকে ৯৩১টি অভিযোগ এসেছে। এরমধ্যে ৫২৮টির সমস্যা সমাধান করা হয়েছে। সি-ভিজিল-এর মাধ্যমে কলকাতায় মুখ্য নির্বাচনী আধিকারিকের কাছে ১ হাজার ৪৬১টি অভিযোগ জমা পড়েছে, যার মধ্যে ৯০৪টি ক্ষেত্রে সমস্যার নিষ্পত্তি করা হয়েছে এবং প্রয়োজনীয় ব্যবস্হা নেওয়া হয়েছে।
এখনও পর্যন্ত পুলিশ এবং আয়কর দপ্তর ৬.৪২ কোটি টাকা বাজেয়াপ্ত করেছে।
CG/SS/NS
(Visitor Counter : 103
প্রধানমন্ত্রীরদপ্তর
সরকারি সফরে নেপালের লুম্বিনীতে প্রধানমন্ত্রী
নয়াদিল্লি, ১৬ মে, ২০২২
প্রধানমন্ত্রী শ্রী নরেন্দ্র মোদী পবিত্র বুদ্ধ জয়ন্তী উপলক্ষ্যে সরকারি সফরে আজ সকালে নেপালের লুম্বিনীতে পৌঁছনোর পর সেদেশের প্রধানমন্ত্রী শ্রী শের বাহাদুর দেওবা তাঁকে উষ্ণ অভ্যর্থনা জানান। শ্রী দেওবার সঙ্গে তাঁর স্ত্রী ডঃ আরজু রানা দেওবা এবং নেপালের বেশ কয়েকজন মন্ত্রী উপস্থিত ছিলেন।
প্রধানমন্ত্রী হিসাবে শ্রী মোদীর এটি পঞ্চম নেপাল সফর এবং প্রথম লুম্বিনী সফর।
CG/CB/SB
(
যুবওক্রীড়াবিষয়কমন্ত্রক
তেনজিন নোরগে জাতীয় অভিযান পুরস্কার ২০১৮ ঘোষিত
নয়াদিল্লি, ২৭ আগস্ট, ২০১৯
দুঃসাহসিক অভিযানের সঙ্গে যুক্ত ব্যক্তিদের কৃতিত্বকে স্বীকৃত জানাতে প্রতি বছর তেনজিন নোরগে জাতীয় পুরস্কার প্রদান করা হয়। অভিযানের সঙ্গে যুক্ত যুবরা যাতে যে কোনও পরিস্থিতি মোকাবিলায় ধৈর্য্য ও সহনশীলতার পরিচয় দিয়ে দুঃসাহসিক কাজ দলগতভাবে করতে পারে এবং তাঁদের অভিযানমূলক কার্যকলাপকে প্রচারের আলোয় নিয়ে আসা যায়, সেই উদ্দেশ্যে এই পুরস্কার প্রদান করা হয়।
চারটি বিভাগে এই পুরস্কার প্রদান করা হয়। এগুলি হ’ল – ভূমি, জল, বায়ু, দুঃসাহসিক অভিযান এবং জীবনকৃতি সম্মান। এ বছর কেন্দ্রীয় যুব বিষয়ক মন্ত্রকের সচিবের নেতৃত্বে জাতীয় নির্বাচন কমিটি গঠন করা হয়েছে। এই কমিটিতে রয়েছেন – বিভিন্ন অভিযানের সঙ্গে যুক্ত দক্ষ ব্যক্তিরা। তাঁদের পরামর্শ অনুযায়ী, কেন্দ্রীয় সরকার যাঁদের নাম এই পুরস্কারের জন্য বিবেচনা করেছেন, তাঁরা হলেন –
১) শ্রীমতী অপর্ণা কুমার – ল্যান্ড অ্যাডভেঞ্চার,
২) স্বর্গীয় দীপঙ্কর ঘোষ – ল্যান্ড অ্যাডভেঞ্চার,
৩) শ্রী মনিকন্দন কে – ল্যান্ড অ্যাডভেঞ্চার
৪) শ্রী প্রভাত রাজু কলি – ওয়াটার অ্যাডভেঞ্চার
৫) শ্রী রামেশ্বর জাঙরা – এয়ার অ্যাডভেঞ্চার
৬) শ্রী ওয়াংচুক শেরপা – জীবনকৃতি সম্মান
আগামী ২৯শে আগস্ট রাষ্ট্রপতি ভবনে এদের হাতে পুরস্কার তুলে দেবেন রাষ্ট্রপতি শ্রী রাম নাথ কোবিন্দ। পুরস্কার-স্বরূপ এদের প্রত্যেককে মূর্তি, শংসাপত্র ও নগদ ৫ লক্ষ টাকা প্রদান করা হবে।
CG/SS/SB
(Visitor Counter : 135
প্রধানমন্ত্রীরদপ্তর
প্রধানমন্ত্রী জন্মদিনের শুভেচ্ছা পাঠানোর জন্য রাষ্ট্রপতি, উপ-রাষ্ট্রপতি এবং বিশ্ব নেতাদের প্রতি কৃতজ্ঞতা জানিয়েছেন
নয়াদিল্লি, ১৭ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী জন্মদিনের শুভেচ্ছা জানানোর জন্য রাষ্ট্রপতি, উপ-রাষ্ট্রপতি, প্রাক্তন রাষ্ট্রপতি এবং অন্য বিশ্ব নেতাদের প্রতি কৃতজ্ঞতা প্রকাশ করেছেন।
রাষ্ট্রপতিকে জবাবে প্রধানমন্ত্রী বলেছেন, “মাননীয় @rashtrapatibhvnজী আপনার হার্দিক শুভ কামনার জন্য মন থেকে কৃতজ্ঞতা প্রকাশ করছি। সমৃদ্ধ ও উন্নত ভারত নির্মাণের জন্য আপনার প্রেরণা ও দূরদৃষ্টি অত্যন্ত মহত্ত্বপূর্ণ”।
উপ-রাষ্ট্রপতিকে জবাবে প্রধানমন্ত্রী বলেছেন, “ধন্যবাদ @VPIndia জগদীপ ধনকরজী মন ছুঁয়ে যাওয়া শুভেচ্ছার জন্য”।
প্রাক্তন রাষ্ট্রপতিকে জবাবে প্রধানমন্ত্রী বলেছেন, “মাননীয় @ramnathkovindজী হৃদয় থেকে কৃতজ্ঞতা জানাচ্ছি। আপনার ভালোবাসা ও স্নেহ ভরা শব্দ অত্যন্ত প্রেরণাদায়ক”।
প্রাক্তন উপ-রাষ্ট্রপতিকে জবাবে প্রধানমন্ত্রী বলেছেন, “@MVenkaiahNaidu Garu আপনার বিশেষ শুভেচ্ছার জন্য কৃতজ্ঞ”।
মরিশাসের প্রধানমন্ত্রীকে জবাবে প্রধানমন্ত্রী বলেছেন, “আমার বন্ধু প্রধানমন্ত্রী @KumarJugnauth-কে তাঁর শুভেচ্ছার জন্য আমি ধন্যবাদ জানাই”।
ইতালির প্রধানমন্ত্রীকে জবাবে প্রধানমন্ত্রী বলেছেন, “ধন্যবাদ আপনার শুভেচ্ছার জন্য প্রধানমন্ত্রী @GiorgiaMeloni”।
AC/AP/SB
(
সংস্কৃতিমন্ত্রক
সমগ্র লাদাখ অঞ্চলে প্রথম ভ্রাম্যমান বিজ্ঞান প্রদর্শনী বাসের সূচনা করেছেন শ্রী প্রহ্লাদ সিং প্যাটেল
নয়াদিল্লি, ০৫ সেপ্টেম্বর, ২০১৯
স্বাধীন দায়িত্বপ্রাপ্ত কেন্দ্রীয় সংস্কৃতি ও পর্যটন প্রতিমন্ত্রী শ্রী প্রহ্লাদ সিং প্যাটেল সমগ্র লাদাখ অঞ্চলের জন্য লে-তে প্রথম ভ্রাম্যমান বিজ্ঞান প্রদর্শনী বাসের সূচনা করেছেন। সূচনা অনুষ্ঠানে উপস্হিত ছিলেন লাদাখ স্বায়ত্বশাসিত বিষয়ক পার্বত্য উন্নয়ন পর্ষদের চেয়ারম্যান শ্রী জিয়াল পি ওয়াঙ্গিয়াল, ন্যাশনাল কাউন্সিল অফ সায়েন্স মিউজিয়ামের প্রতিনিধি শ্রীমতি উষা শর্মা, সংস্কৃতি সচিব শ্রী অরুণ গোয়েল।
ভ্রাম্যমান বিজ্ঞান প্রদর্শনী বাসের সূচনা অনুষ্ঠানে শ্রী প্যাটেল বলেন, এরফলে, লাদাখবাসীদের জ্ঞানের প্রসার ঘটবে। একইসঙ্গে যুব সম্প্রদায়ের মধ্যে বিজ্ঞান সচেতনতা বৃদ্ধি পাবে বলেও জানান তিনি। এদিন কেন্দ্রীয় মন্ত্রী দেশের পিছিয়ে পড়া জেলার জন্য ২৫টি ভ্রাম্যমান বিজ্ঞান প্রদর্শনী বিষয়ক বাসেরও উদ্বোধন করেন। তিনি বলেন, কেন্দ্রীয় সরকারের লক্ষ্যই হল পিছিয়ে পড়া জেলাগুলির উন্নয়ন। আগামী এক বছর এই বাসগুলি পিছিয়ে পড়া জেলার স্কুলগুলিতে যাবে। গ্রামীণ শিশুদের মধ্যে বিজ্ঞান সচেতনতা গড়ে তুলতে এই উদ্যোগ নেওয়া হয়েছে। পরিমাপ, দৈনন্দিন জীবনে ব্যবহারকারী যন্ত্রাংশ, খাদ্য এবং স্বাস্হ্য, রসায়ন এবং জীবনযাপনের ক্ষেত্রে জলের ব্যবহার, বিদ্যুৎ, স্বাস্হ্যবিধি, মানব কল্যাণে মহাকাশ বিজ্ঞান বিষয় এই প্রদর্শনীতে স্হান পেয়েছে।
(SSS/SS/NS
ক্রেতা, খাদ্যএবংগণবন্টনমন্ত্রক
সহজে ব্যবসায় উৎসাহিত করে তুলতে "এমএসএমই, স্টার্ট আপস এবং মহিলা উদ্যোক্তাদের" ক্ষেত্রে গুণমান পরীক্ষার অর্থ কমিয়ে দেওয়ার জন্য ভারতীয় মানক ব্যুরো বা ব্যুরো অফ ইণ্ডিয়ান স্ট্যান্ডার্ড কে নির্দেশ দিয়েছেন কেন্দ্রীয় মন্ত্রী পীযূষ গোয়েল
নতুন দিল্লি, ১মার্চ, ২০২১
কেন্দ্রীয় উপভোক্তা বিষয়ক, খাদ্য ও গণবন্টন, রেল ও বাণিজ্য এবং শিল্প মন্ত্রী শ্রী পীযূষ গোয়েল আজ ভারতীয় মানক ব্যুরো বা ব্যুরো অফ ইণ্ডিয়ান স্ট্যান্ডার্ড  তৃতীয় পরিচালন পর্ষদের সভায় সভাপতিত্ব করেন। অনুষ্ঠানে উপস্থিত ছিলেন উপভোক্তা বিষয়ক, খাদ্য ও গণবন্টন প্রতিমন্ত্রী শ্রী রাওসাহেব পাতিল দানভে, রাজ্যসভার সদস্য শ্রী মহেশ পোদ্দার সহ ভারতীয় মানক ব্যুরো'র আধিকারিকরা।
শ্রী গোয়েল বিআইএস আধিকারিক, বিভিন্ন মন্ত্রকের সঙ্গে ভারতীয় মানদণ্ড তৈরির প্রক্রিয়া এবং তা বাস্তবায়ন বিষয়ে পর্যালোচনা করেন। কীভাবে মান নির্ধারণ করা হয় এবং তা বাস্তবায়ন / প্রয়োগ ও কার্যকর করার জন্য কী করা যেতে পারে সে সম্পর্কে বিস্তারিত আলোচনা করা হয়।‘ওয়ান নেশন ওয়ান স্ট্যান্ডার্ড’বা এক দেশ এক মানক ব্যবস্থাপনা তৈরি করার বিষয়ে বিশেষ জোর দেওয়া হয়।
শ্রী পীযূষ গোয়েল বলেন যে মানকতার দিক থেকে দেশের দৃষ্টিভঙ্গির পরিবর্তন প্রয়োজন। তিনি বলেন প্রধানমন্ত্রী শ্রী নরেন্দ্র মোদী দ্রুত অর্থনৈতিক বিকাশের জন্য গতি,দক্ষতা এবং পরিমাপ এই তিনটি মন্ত্র দিয়েছেন।কেন্দ্রীয় মন্ত্রী বলে এখন এর সঙ্গে "স্ট্যান্ডার্ড" এর চতুর্থ মাত্রা যুক্ত করার সময় এসেছে।
সহজে ব্যবসায় উৎসাহিত করে তুলতে এমএসএমই, স্টার্ট আপস এবং মহিলা উদ্যোক্তাদের" ক্ষেত্রে গুণমান পরীক্ষার অর্থ কমিয়ে দেওয়ার জন্য ভারতীয় মানক ব্যুরো বা ব্যুরো অফ ইণ্ডিয়ান সট্যান্ডার্ড কে নির্দেশ দিয়েছেন কেন্দ্রীয় মন্ত্রী পীযূষ গোয়েল।
মন্ত্রী বিআইএসকে পরীক্ষাগারগুলির ব্যাপক প্রসার ও আধুনিকীকরণের নির্দেশ দেন।এমনকি পরীক্ষার জন্য উপভোক্তাদের যাতে বেশি দূর না যেতে হয়, সেদিকেও নজর দেওয়া পরামর্শ দেন। বিআইএসকে শংসাপত্র প্রদান প্রক্রিয়া এবং পরিদর্শনের ক্ষেত্রে সর্বোচ্চ স্বচ্ছতা বজায় রাখার নির্দেশ দেন।
তিনি বলেন ভারতে উৎপাদিত পণ্যগুলি আন্তর্জাতিক মানের হওয়া উচিত। বেসরকারী বা সরকারী হোক না কেন অথবা কোনও ব্যক্তি বা প্রতিষ্ঠানকে সুবিধা পাইয়ে দেওয়ার জন্য এর গুণমান কখনো হ্রাস করা উচিত নয়।উল্লেখ্য বিআইএস এখন সারা দেশে ৩৭ হাজারে এরও বেশি পণ্যের শংসাপত্র প্রদানের কাজ পরিচালনা করছে।
এদিন পরিচালন পর্ষদের সভায় উপভোক্তা বিষয়ক, খাদ্য ও গণবন্টন প্রতিমন্ত্রী শ্রী রাওসাহেব পাতিল দানভে বক্তব্য রাখেন।
মন্ত্রিসভারঅর্থনৈতিকবিষয়সংক্রান্তকমিটি
অরুণাচল প্রদেশে পরিকাঠামোর সম্প্রসারণ
রাজ্যে ২ হাজার ৮৮০ মেগাওয়াট ক্ষমতাসম্পন্ন দিবাং জলবিদ্যুৎ উৎপাদন প্রকল্পে মন্ত্রিসভার অনুমোদন
প্রকল্প রূপায়ণে ১ হাজার ৬০০ কোটি টাকা ব্যয় অনুমোদন
নয়াদিল্লি, ১৭ জুলাই, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত ক্যাবিনেট কমিটির বৈঠকে আজ অরুণাচল প্রদেশে ১ হাজার ৬০০ কোটি টাকার দিবাং বহু উদ্দেশ্যসাধক প্রকল্প রূপায়ণের বিভিন্ন ছাড়পত্র সংগ্রহ ও লগ্নি পূর্ববর্তী কাজকর্ম বাবদ ব্যয়ের প্রস্তাব অনুমোদিত হয়েছে।
সমগ্র প্রকল্প রূপায়ণে আনুমানিক খরচ ধরা হয়েছে ২৮ হাজার ৮০ কোটি ৩৫ লক্ষ টাকা। সরকারের অনুমোদন পাওয়ার পর প্রকল্পের নির্মাণ কাজ শেষ হতে সময় ধরা হয়েছে নয় বছর। প্রকল্পের আওতায় রাজ্যের নিম্ন দিবাং উপত্যকা জেলায় দিবাং নদীতে ২ হাজার ৮৮০ মেগাওয়াট ক্ষমতাসম্পন্ন জলবিদ্যুৎ উৎপাদন কেন্দ্র স্থাপন করা হবে। এই জলবিদ্যুৎ উৎপাদন কেন্দ্র থেকে ১১ হাজার ২৩ মেগা ইউনিট বিদ্যুৎ উৎপাদিত হবে, যা সারা বছরে ৯০ শতাংশ বিদ্যুতের চাহিদা মেটাতে সক্ষম। এই প্রকল্পটি ভারতের বৃহত্তম জলবিদ্যুৎ উৎপাদন কেন্দ্র হয়ে উঠতে চলেছে। জলবিদ্যুৎ উৎপাদন কেন্দ্রের জন্য ২৭৮ মিটার উচ্চতাবিশিষ্ট বাঁধ তৈরি করা হবে। নির্মাণ কাজ শেষ হলে এটি হবে ভারতের সবচেয়ে উঁচু বাঁধ।
প্রকল্পের কাজ শেষ হলে অরুণাচল প্রদেশ মোট উৎপাদনের ১২ শতাংশ বা ১৩৪৬.৭৬ মেগা ইউনিট বিদ্যুৎ বিনামূল্যে পাবে। স্থানীয় এলাকা উন্নয়ন তহবিল খাতে ১ শতাংশ বা ১১২ মেগা ইউনিট বিদ্যুৎ রাজ্যকে নিঃশুল্ক দেওয়া হবে। প্রকল্পের ৪০ বছরের মেয়াদকালে বিনামূল্যে প্রদেয় বিদ্যুতের ফলে অরুণাচল প্রদেশের ২৬ হাজার ৭৮৫ কোটি টাকা আয় হবে।
বহু উদ্দেশ্যসাধক দিবাং প্রকল্পের লক্ষ্য হ’ল বন্যা নিয়ন্ত্রণ সহ জলবিদ্যুৎ প্রকল্প গড়ে তোলা। প্রকল্পটি গড়ে তুলতে প্রয়োজনীয় সমস্ত বিধিবদ্ধ ছাড়পত্র পাওয়া গিয়েছে। তবে, বিনিয়োগ মঞ্জুর করার জন্য দ্বিতীয় পর্যায়ের যে অরণ্য ছাড়পত্র প্রয়োজন, তা এখন বিবেচনাধীন রয়েছে। প্রকল্পের আওতায় উৎপাদন কেন্দ্রে যাতায়াতের সুবিধায় সড়ক ও সেতু নির্মাণের পাশাপাশি, সামাজিক উন্নয়ন পরিকল্পনা খাতে ২৪১ কোটি টাকা এবং স্থানীয় মানুষের সংস্কৃতি স্বতন্ত্র পরিচিতি অক্ষুণ্ন রাখার জন্য ৩ কোটি ২৭ লক্ষ টাকা খরচের পরিকল্পনা রয়েছে।
CG/BD/SB
(Visitor Counter : 275
অর্থমন্ত্রক
২০১৭-১৮ অর্থবর্ষের ১০.৪ মিলিয়নের তুলনায় ২০১৮-১৯ অর্থবর্ষে ১০.৬ মিলিয়ন বিদেশী পর্যটক ভারতে এসেছেন
নয়াদিল্লি, ০৪ জুলাই, ২০১৯
কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন সংসদে ২০১৮-১৯ অর্থবর্ষের অর্থনৈতিক সমীক্ষার রিপোর্ট পেশ করেছেন।
কর্মক্ষেত্রে ভারতের মোট মূল্য সংযুক্ত বা গ্রস ভ্যালু অ্যাডেড  হয়েছে ৫৪ শতাংশ। ২০১৭-১৮ অর্থবর্ষে বৃদ্ধির হার ছিল ৮.১ শতাংশ, যা ২০১৮-১৯ অর্থবর্ষে ৭.৫ শতাংশে দাড়িয়েছে। পর্যটন, বাণিজ্য, হোটেল, পরিবহন, যোগাযোগ, সম্প্রচার, প্রতিরক্ষা এবং গণপ্রশাসন আরও বেশি শক্তিশালী করে তুলেছে। অর্থনীতি, পাশাদারি, পরিষেবা এবং গৃহ নির্মাণ শিল্পে গতি এসেছে। ২০১৭-১৮ অর্থবর্ষে ভারতে যেখানে বিদেশী পর্যটক এসেছিলেন ১০.৪ মিলিয়ন, ২০১৮-১৯এ তা বৃদ্ধি পেয়ে ১০.৬ মিলিয়নে পৌঁছেছে। ২০১৭-১৮ অর্থবর্ষে যেখানে ভারতে বৈদেশিক মুদ্রায় আয় ছিল ২৮.৭ বিলিয়ন মার্কিন ডলার, তা ২০১৮-১৯ অর্থবর্ষে বেড়ে হয়েছে ২৭.৭ বিলিয়ন মার্কিন ডলার। তথ্যপ্রযুক্তি- বাণিজ্যিক প্রক্রিয়াকরণ ব্যবস্হাপনায়  ২০১৭-১৮ অর্থবর্ষে শিল্পক্ষেত্রে বৃদ্ধি হয়েছিল ৮.৪ শতাংশ। আয় হয়েছিল ১৬৭ বিলিয়ন মার্কিন ডলার। তা ২০১৮-১৯ অর্থবর্ষে বেড়ে হয়েছে ১৮১ বিলিয়ন মার্কিন ডলার।
বর্তমানে কৃষি, উৎপাদন ক্ষেত্রে গতি আসার ফলে কর্মক্ষেত্রে ভারতের গড় মূল্যযুক্ত ৬০ শতাংশের লক্ষ্যে পৌঁছাবে বলে সমীক্ষায় বলা হয়েছে। অর্থনৈতিক সমীক্ষায় এও বলা হয়েছে, ২০১৮ সালের এপ্রিল থেকে ডিসেম্বরের মধ্যে রপ্তানী শিল্পে ধীর গতি ছিল। তবে তা ধীরে ধীরে গতি পাচ্ছে। অর্থনৈতিক সমীক্ষায় আরও বলা হয়েছে, কর্মক্ষেত্রে প্রত্যক্ষ বিদেশী বিনিয়োগ ভারতের অর্থনীতিতে গতি এনেছে। গত অর্থবর্ষে যেখানে ২৮.২৬ বিলিয়ন মার্কিন ডলার কর্মক্ষেত্রে প্রত্যক্ষ বিদেশী বিনিয়োগ হয়েছিল, তা ২০১৮-১৯ অর্থবর্ষে বেড়ে হয়েছে ৬৯৬ মিলিয়ন মার্কিন ডলার। টেলিকম, কনসালটেন্সি সার্ভিস, বিমান, জাহাজ চলাচল ক্ষেত্রে প্রত্যক্ষ বিদেশী বিনিয়োগ কম হলেও শিক্ষা, খুচরো ব্যবসা তথ্য এবং প্রযুক্তি ক্ষেত্রে বেশি বিনিয়োগ হয়েছে। অর্থনৈতিক সমীক্ষায় এও বলা হয়েছে, পর্যটন শিল্প যেমন ভারতের অর্থনীতিতে গতি এনেছে, তেমনই ভারতের জাতীয় গড় আয়, বৈদেশিক মুদ্রায় আয় এবং কর্মসংস্হান বেড়েছে। ২০১৭-১৮ অর্থবর্ষের তুলনায় চলতি অর্থবর্ষে ভারতে বিদেশী পর্যটন আসার পরিমাণ বেড়েছে। অর্থনৈতিক সমীক্ষায় বলা হয়েছে তথ্যপ্রযুক্তি- বাণিজ্যিক প্রক্রিয়াকরণ ব্যবস্হাপনায় শিল্পক্ষেত্রে ২০১৭-১৮ অর্থবর্ষের তুলনায় চলতি অর্থবর্ষে ৮.৪ শতাংশ বৃদ্ধি পেয়েছে। ২০১৮-১৯ অর্থবর্ষে ই-কমার্স বাণিজ্যও ১২ শতাংশ বৃদ্ধি পেয়ে হয়েছে ৪৩ বিলিয়ন মার্কিন ডলার। টেলিভিশন, প্রিন্ট, রেডিও, চলচ্চিত্র, সঙ্গীত এবং ডিজিটাল বিজ্ঞাপনের মতো গণমাধ্যম এবং বিনোদন ক্ষেত্রও গতি এসেছে।
CG/SS/NS
(Visitor Counter : 246
প্রধানমন্ত্রীরদপ্তর
সারা দেশ পশ্চিমবঙ্গ ও ওডিশার পাশে রয়েছে : প্রধানমন্ত্রী
নয়াদিল্লি, ২১ মে, ২০২০
প্রবল সামুদ্রিক ঘূর্ণিঝড় আমফান – এর ফলে ক্ষয়ক্ষতির বিভিন্ন ছবি দেখার পর প্রধানমন্ত্রী আশা প্রকাশ করেছেন, খুব শীঘ্রই পশ্চিমবঙ্গ ও ওডিশায় স্বাভাবিক জনজীবন ফিরে আসবে।
একগুচ্ছ ট্যুইটে শ্রী মোদী বলেছেন, “ওডিশার মানুষ যে দৃঢ়চেতা মনোভাব নিয়ে এই ঘূর্ণিঝড়ের মোকাবিলা করেছেন - তার জন্য আমার সমবেদনা। দুর্গত মানুষকে সম্ভাব্য সবরকম সহায়তা পৌঁছে দিতে কর্তৃপক্ষগুলি নিরন্তর কাজ করে চলেছে। আমি আশা করি, খুব শীঘ্রই রাজ্যে স্বাভাবিক জনজীবন ফিরে আসবে।
জাতীয় বিপর্যয় মোকাবিলা বাহিনী -র কর্মীরা ঘূর্ণিঝড় বিধ্বস্ত এলাকায় কাজ করে চলেছেন। উচ্চ পদস্থ আধিকারিকরা পরিস্থিতির ওপর তীক্ষ্ণ নজর রাখছেন এবং পশ্চিমবঙ্গ সরকারের সঙ্গে ঘনিষ্ঠ সমন্বয় বজায় রেখে কাজ করছেন।
ঘূর্ণিঝড় ক্ষতিগ্রস্তদের সহায়তায় কোনও আপোষ করা হবে না।
অতিপ্রবল সামুদ্রিক ঘূর্ণিঝড় আমফান – এর দরুণ পশ্চিমবঙ্গের ক্ষয়ক্ষতির ছবি আমি দেখেছি।জটিল এই পরিস্থিতিতে সমগ্র দেশবাসী সমবেদনা নিয়ে পশ্চিমবঙ্গের পাশে রয়েছেন। রাজ্যের মানুষের কল্যাণ কামনা করি। স্বাভাবিক জনজীবন ফিরিয়ে আনতে সর্বাত্মক প্রয়াস চলছে”।
CG/BD/SB
(
শিল্পওবাণিজ্যমন্ত্রক
নভেম্বর মাসে ভারতের পাইকারি মূল্য সূচক
নয়াদিল্লী, ১৪ ডিসেম্বর, ২০২০
শিল্প প্রসার ও অভ্যন্তরীণ বাণিজ্য দপ্তরে অর্থনৈতিক উপদেষ্টার কার্যালয়ের পক্ষ থেকে নভেম্বর মাসে  এবং সেপ্টেম্বর মাসের  পাইকারি মূল্য সূচক প্রকাশ করা হয়েছে। পাইকারি মূল্য সূচকের প্রাথমিক পরিসংখ্যান প্রতি মাসের ১৪ তারিখ  দু সপ্তাহ অন্তর প্রকাশ করা হয়ে থাকে। অবশ্য ১০ সপ্তাহ পর চূড়ান্ত তথ্য প্রকাশ করা হয়।
প্রকাশিত তথ্য অনুযায়ী মাসিক পাইকারি মূল্য সূচকের ওপর ভিত্তি করে গতবছররে নভেম্বর মাসের তুলনায় চলতি বছরের নভেম্বর মাসে মূদ্রাস্ফিতির হার ০.৫৮ শতাংশ থেকে বেড়ে প্রাথমিকভাবে ১.৫৫ শতাংশে দাঁড়িয়েছে।
একইভাবে প্রাথমিক পণ্য সামগ্রীর পাইকারি মূল্য সূচক চলতি বছরের অক্টোবর মাসে প্রাথমিকভাবে ১৫২.৪ থেকে কমে নভেম্বরে প্রাথমিকভাবে ১৫১.২ হয়েছে। খাদ্য সামগ্রী ব্যতীত এমন পণ্যের মূল্য চলতি বছরের অক্টোবরের থেকে নভেম্বরে ৬.১৭ শতাংশ বৃদ্ধি পেয়েছে। খনিজ দ্রব্য, অপরিশোধিত পেট্রোলিয়াম এবং প্রাকৃতিক গ্যাস ও খাদ্য সামগ্রীর মূল্য সূচক চলতি বছরের অক্টোবরের তুলনায় নভেম্বরে কমেছে। চলতি বছরের নভেম্বরে খনিজ দ্রব্যের মূল্য সূচক -১৩.১৯ শতাংশ, অপরিশোধিত পেট্রোলিয়াম এবং প্রাকৃতিক গ্যাসের মূল্য সূচক -১১.১১ শতাংশ ও খাদ্য সামগ্রীর মূল্য সূচক -০.৮২ শতাংশ কমেছে।
জ্বালানী ও শক্তি ক্ষেত্রে চলতি বছরের নভেম্বর মাসে পাইকারি মূল্য সূচক অক্টোবর মাসে প্রাথমিকভাবে ৯১.১ থেকে বৃদ্ধি পেয়ে ৯১.৩ হয়েছে। চলতি বছরের অক্টোবরের তুলনায় নভেম্বরে খনিজ তেলের মূল্য ০.৩৯ শতাংশ এবং কয়লার মূল্য ০.০৮ শতাংশ বৃদ্ধি পেয়েছে। বিদ্যুতের মূল্যের কোনও পরিবর্তন হয়নি।
চলতি বছরের অক্টোবরের তুলনায় নভেম্বরে উৎপাদিত পণ্যের সূচক ১২০.৩ থেকে ০.৮৩ শতাংশ বৃদ্ধি পেয়ে ১২১.৩ হয়েছে। ১৮টি ক্ষেত্রে খাদ্য সামগ্রী উৎপাদন মূল্য বৃদ্ধি পেয়েছে।
শিল্পওবাণিজ্যমন্ত্রক
একাধিক চ্যালেঞ্জ সত্ত্বেও গত দশকে ভারতের কৃষি ও প্রক্রিয়াজাত খাদ্য সামগ্রী রপ্তানি লক্ষ্যণীয় হারে বৃদ্ধি পেয়েছে
নয়াদিল্লি, ৩১ ডিসেম্বর, ২০২১
পণ্য সামগ্রীর বিশ্ব বাণিজ্যে বিভিন্ন লজিস্টিক চ্যালেঞ্জ সত্ত্বেও গত দশকে ভারতের কৃষি ও প্রক্রিয়াজাত খাদ্য সামগ্রীর রপ্তানি লক্ষ্যণীয় হারে বৃদ্ধি পেয়েছে। কমার্সিয়াল ইন্টেলিজেন্স অ্যান্ড স্ট্যাটিস্টিক সম্পর্কিত মহানির্দেশকের পরিসংখ্যান অনুযায়ী, কৃষি ও প্রক্রিয়াজাত খাদ্য সামগ্রীর রপ্তানি ২০১১-১২’তে ৮৩ হাজার ৪৮৪ কোটি টাকা থেকে বেড়ে ২০২০-২১ এ ১ লক্ষ ৫৩ হাজার ৫০ কোটি টাকা হয়েছে। ভারত থেকে যে সমস্ত কৃষিজ পণ্য রপ্তানি করা হয়, তার মধ্যে নন-বাসমতি চাল সবচেয়ে বেশি রপ্তানি হয়েছে। কেবল নন-বাসমতি চাল রপ্তানি থেকে আয়ের পরিমাণ ২০২০-২১ এ মোট রপ্তানির প্রায় এক-চতুর্থাংশ। এছাড়াও, বাসমতি রাইস ও মোষের মাংস রপ্তানি থেকেও লক্ষ্যণীয় আয় হয়েছে। পরিসংখ্যান অনুযায়ী, ২০২০-২১ এ নন-বাসমতি চাল রপ্তানির পরিমাণ ৩৫ হাজার ৪৭৭ কোটি টাকা। বাসমতি রাইস রপ্তানির পরিমাণ দাঁড়িয়েছে ২৯ হাজার ৮৫০ কোটি টাকা এবং মোষের মাংস রপ্তানির পরিমাণ ২৩ হাজার ৪৬০ কোটি টাকা। ২০২০-২১ এ বেনিন, নেপাল, বাংলাদেশ, সেনেগাল প্রভৃতি দেশ ভারত থেকে নন-বাসমতি চাল আমদানি করেছে। অন্যদিকে, বাসমতি চাল রপ্তানি হয়েছে সৌদি আরব, ইরান, ইরাক, ইয়েমেন এবং সংযুক্ত আরব আমীরশাহীতে। একই সময়ে মোষের মাংস রপ্তানি হয়েছে হংকং, ভিয়েতনাম, মালয়েশিয়া, মিশর ও ইন্দোনেশিয়াতে।
কৃষি ও প্রক্রিয়াজাত পণ্যের রপ্তানি ক্রমশ বৃদ্ধি পাওয়া সম্পর্কে কৃষি ও প্রক্রিয়াজাত খাদ্য পণ্য রপ্তানি উন্নয়ন কর্তৃপক্ষের  চেয়ারম্যান ডঃ এম অঙ্গমুথু বলেছেন, রাজ্য সরকারগুলির সঙ্গে সহযোগিতায় ক্লাস্টার গড়ে তুলে রপ্তানি বাড়ানোর উপর আমাদের অগ্রাধিকার অব্যাহত থাকবে। এপিইডিএ কৃষি রপ্তানি নীতি রূপায়ণের জন্য ইতিমধ্যেই একাধিক রাজ্যের সঙ্গে হাত মিলিয়েছে। বিশ্ব বাণিজ্য সংগঠনের  পরিসংখ্যান অনুযায়ী, ২০১৯-এ ভারতের কৃষিজ পণ্য রপ্তানির পরিমাণ ৩৭ হাজার ৩৭১ মিলিয়ন মার্কিন ডলার, যা ২০১০-এর তুলনায় ৫.৪৯ শতাংশ বেশি। সংগঠনের পক্ষ থেকে আরও জানানো হয়েছে, ২০১৯-এ বিশ্ব কৃষিজ পণ্য রপ্তানিতে ভারতের অবদান ছিল ২.১ শতাংশ। ২০১০-এ কৃষিজ পণ্য রপ্তানিতে ভারতের অবদান দাঁড়ায় ১.১৭ শতাংশ। এর ফলে, কৃষিজ পণ্য রপ্তানির দৃশ্য ক্রমতালিকায় ভারতের স্থান ২০১০-এর ১৭ থেকে এক ধাপ উঠে ২০১৯-এ ১৬তম হয়েছে।
ভারত থেকে কৃষিজ পণ্য রপ্তানির পরিমাণ বাড়াতে রপ্তানিকারীদের নিয়ে এপিইডিএ আন্তর্জাতিক বাণিজ্য মেলা আয়োজন করে থাকে। এ ধরনের মেলায় রপ্তানিকারীরা বিশ্ব বাজারের পরিস্থিতি ও চাহিদা সম্পর্কে সচেতন হয়ে ওঠেন। এমনকি, কৃষি পণ্য সামগ্রীর রপ্তানি বাড়াতে এপিইডিএ পরিকাঠামো উন্নয়ন, পণ্যের উৎকৃষ্টতা বজায় রাখা ও বিপণনে অর্থ সাহায্য দিয়ে থাকে। এপিইডিএ কৃষিজ পণ্য সামগ্রীর গুণমান যাচাইয়ে সারা দেশে ২২০টি পরীক্ষাগার গড়ে তুলেছে।
CG/BD/SB
(Visitor Counter : 293
প্রতিরক্ষামন্ত্রক
মিলন ২২ উদ্বোধনী অনুষ্ঠান
নতুন দিল্লি, ২৭ ফেব্রুয়ারি, ২০২২
দ্বিবার্ষিক বহুপাক্ষিক নৌমহড়া মিলন ২২-এর উদ্বোধনী অনুষ্ঠান, শনিবার ২৬শে ফেব্রুয়ারি, বিশাখাপত্তনমে নৌবাহিনীর প্রেক্ষাগৃহে অনুষ্ঠিত হল। অনুষ্ঠানের প্রধান অতিথি ছিলেন প্রতিরক্ষা প্রতিমন্ত্রী শ্রী অজয় ভাট। অনুষ্ঠানে নৌবাহিনীর প্রধান অ্যাডমিরাল আর হরি কুমার এবং অংশগ্রহণকারী দেশগুলির রাষ্ট্রদূত, হাইকমিশনার, নৌবাহিনীর প্রধান ও প্রতিনিধি দলের প্রধানরা উপস্থিত ছিলেন। যোগ দিয়েছিলেন সব অংশগ্রহণকারী জাহাজের কমান্ডিং অফিসার ও নাবিকরাও। এই উপলক্ষে প্রধান অতিথি একটি বিশেষ স্মরণিকা এবং মিলন মহড়ার উপর নির্মিত একটি চলচ্চিত্রের আনুষ্ঠানিক প্রকাশ করেন।
মিলনের একাদশতম সংস্করণের আয়োজন করেছে নৌবাহিনীর পূর্বাঞ্চলীয় কমান্ড। এই প্রথম নিয়তির শহর হিসেবে খ্যাত বিশাখাপত্তনমে এই মহড়ার আয়োজন করা হয়েছে। এর আগের মহড়াগুলি আন্দামান ও নিকোবর কমান্ডের অধীনে পোর্ট ব্লেয়ারে আয়োজিত হয়েছিল। এবারের মহড়ায় বন্ধু বিদেশী দেশগুলির ১৩টি জাহাজ, ৩৯টি প্রতিনিধি দল এবং সমুদ্রের উপর নজরদারি করা একটি বিমান রয়েছে। এই বৃহৎ সমাবেত আন্তর্জাতিক মহলের কাছেও তাৎপর্যপূর্ণ হয়ে উঠেছে।
হিন্দিতে মিলন শব্দটির অর্থ সমবেত হওয়া বা সঙ্গম।
মিলন-এর লক্ষ্য হল সমমনস্ক নৌবাহিনীগুলির মধ্যে ‘সৌভ্রাতৃত্ব, সমন্বয় ও সহযোগিতা ’ বাড়ানো। এই মহড়ার অঙ্গ হিসেবে একদিকে যেমন বন্দরে থাকার সময় পেশাদার অভিজ্ঞতা ও পারস্পরিক মতামতের বিনিময় হয়, তেমনি সমুদ্রে সুসমন্বিত বহুপাক্ষিক অভিযান চালানো হয়। এই মহড়ার বন্দরের পর্বটি শেষ হবে ২৮শে ফেব্রুয়ারি। এরপর পয়লা মার্চ থেকে চৌঠা মার্চ পর্যন্ত চলবে সমুদ্র পর্ব।
মিলন-এর এই সংস্করণটি পূ্ববর্তী সব সংস্করণের তুলনায় আরও বিশাল ও জটিল। এর মধ্য দিয়ে সমুদ্রক্ষেত্রে দায়িত্বশীল ও নির্ভরযোগ্য অংশীদার হিসেবে ভারতের ক্রমবর্ধমান ভূমিকা এবং বিশ্বব্যাপী সামুদ্রিক নিরাপত্তার প্রতি ভারতীয় নৌবাহিনীর দায়বদ্ধতা প্রতিফলিত হয়।
প্রধানমন্ত্রীর সাগর দৃষ্টিভঙ্গির  সঙ্গে মিলনের লক্ষ্যগুলি সাযুজ্যপূর্ণ। পারস্পরিক সহযোগিতার মাধ্যমে শান্তি ও সমৃদ্ধি অর্জনের জন্য আঞ্চলিক সমন্বয় প্রতিষ্ঠায় মিলন ২২ গুরুত্বপূর্ণ ভূমিকা পালন করবে।
মহড়ার বন্দর পর্বের অঙ্গ হিসেবে তরঙ্গ ন্যাভাল ইনস্টিটিউটে একটি মিলন গ্রাম স্থাপন করা হয়েছে। এই গ্রামে ভারতীয় হস্তশিল্প, রন্ধনপ্রণালী এবং শিল্পকলার প্রদর্শনী, দর্শকদের ভারতীয় সংস্কৃতি বিশেষত অন্ধ্রপ্রদেশের সংস্কৃতির আভাস দেবে। এই গ্রাম অংশগ্রহণকারীদের সামাজিক ও সাংস্কৃতিক আদানপ্রদানেরও কেন্দ্র হয়ে উঠবে।
CG/SD/SKD/
(Visitor Counter : 127
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ২রা আগস্ট, ২০২১
দেশজুড়ে টিকাকরণ অভিযানে এ পর্যন্ত ৪৭ কোটি ২২লক্ষ টিকা দেওয়া হয়েছে।
(সারা দেশে এ পর্যন্ত মোট সুস্থ হয়েছেন ৩ কোটি ৮ লক্ষ ৫৭হাজার ৪৬৭ জন।
বর্তমানে কোভিড মুক্ত হওয়ার হার ৯৭.৩৫%।
গত চব্বিশ ঘন্টায় আরোগ্য লাভ করেছেন ৩৬,৯৪৬ জন।
এই সময়ে নতুন করে সংক্রমিত হয়েছেন ৪০,১৩৪ জন।
ভারতে চিকিৎসাধীন সংক্রমিতের সংখ্যা বর্তমানে ৪,১৩,৭১৮জন ।
মোট সংক্রমিতের মাত্র ১.৩১% এখন চিকিৎসাধীন।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.৩৭%।
দৈনিক সংক্রমিতের হার ৫%র কম౼আজ এই হার ২.৮১%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪৬কোটি ৯৬ লক্ষ।
CG/CB
প্রধানমন্ত্রীরদপ্তর
দেশের সমস্যাগুলির সহজ সমাধানসূত্র খুঁজে বের করতে ছাত্রছাত্রীদের পরামর্শ দিলেন প্রধানমন্ত্রীর
বিশ্বের সমস্যায় ভারতের সমাধানসূত্র – আমাদের অঙ্গীকার : প্রধানমন্ত্রী
নয়াদিল্লি, ৩০ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী আজ আইআইটি মাদ্রাজে দীর্ঘ ৩৬ ঘন্টা ধরে আয়োজিত সিঙ্গাপুর – ইন্ডিয়া হ্যাকাথনের বিজয়ীদের পুরস্কৃত করেন।
সিঙ্গাপুর সরকার, ভারত সরকার, আইআইটি মাদ্রাজ এবং সিঙ্গাপুরের নানইয়ং টেকনিক্যাল ইউনিভার্সিটির পক্ষ থেকে যৌথভাবে আয়োজিত এটি দ্বিতীয় হ্যাকাথন।
এ ধরনের প্রথম হ্যাকাথনটি প্রধানমন্ত্রী শ্রী নরেন্দ্র মোদীর অনুপ্রেরণায় গত বছর সিঙ্গাপুরের নানইয়ং টেকনিক্যাল ইউনিভার্সিটিতে আয়োজন করা হয়েছিল।
অনুষ্ঠানে ছাত্রছাত্রী ও শিক্ষক সমাজের উদ্দেশে ভাষণে প্রধানমন্ত্রী এই হ্যাকাথনে বিজয়ীদের অভিনন্দন জানান।
প্রধানমন্ত্রী বলেন, হ্যাকাথনের বিজয়ীদের আমি অভিনন্দন জানাই। এই অনুষ্ঠানে উপস্থিত প্রত্যেক বন্ধুকে আমার অভিনন্দন, বিশেষ করে আমার প্রিয় ছাত্রছাত্রীদের। সমস্যার সম্মুখীন হওয়ার ক্ষেত্রে ছাত্রছাত্রীদের আন্তরিক ইচ্ছা, কার্যকর সমাধানসূত্র খুঁজে বের করা, এদের উৎসাহ ও উদ্দীপনা কোনও একটি প্রতিযোগিতায় বিজয়ী হওয়ার তুলনায় অনেক বেশি গুরুত্বপূর্ণ।
প্রধানমন্ত্রী আরও বলেন, স্টার্ট আপ অনুকূল বাতাবরণ গড়ে তোলার দিক থেকে ভারত বিশ্বের অগ্রণী তিনটি দেশের মধ্যে রয়েছে। বিগত পাঁচ বছরে ভারতে উদ্ভাবন ও স্টার্ট আপ বা নতুন শিল্প স্থাপনে সর্বাধিক অগ্রাধিকার দেওয়া হয়েছে। অটল উদ্ভাবন মিশন, প্রধানমন্ত্রী গবেষণা ফেলোশিপ, স্টার্ট আপ ইন্ডিয়া অভিযানের মতো কর্মসূচিগুলির একবিংশ শতাব্দীর ভারতের ভিত্তি। একবিংশ শতাব্দীর ভারতের লক্ষ্য হ’ল – উদ্ভাবন সংস্কৃতির প্রসার ঘটানো। আমরা এখন মেশিন লার্নিং, কৃত্রিম বুদ্ধিমত্তা এবং ব্লক চেনের মতো আধুনিক প্রযুক্তির সুযোগ-সুবিধাগুলি ছাত্রছাত্রীদের কাছে পৌঁছে দেওয়ার লক্ষ্যে কাজ করছে। বিদ্যালয় স্তর থেকে উচ্চ শিক্ষা ক্ষেত্রে গবেষণামূলক কাজকর্ম পর্যন্ত আমরা এমন এক অনুকূল বাতাবরণ গড়ে তোলার চেষ্টা করছি, যা উদ্ভাবনের সহায়ক।
ভারত আজ যে সমস্ত সমস্যার সম্মুখীন, তার সহজ সমাধানসূত্র খুঁজে বের করতে ছাত্রছাত্রীদের পরামর্শ দিয়ে প্রধানমন্ত্রী বলেন, ভারত সমগ্র বিশ্বকে, বিশেষ করে দরিদ্রতম রাষ্ট্রগুলিকে সমাধানসূত্র দিতে আগ্রহী।
আমরা উদ্ভাবন ও গবেষণাধর্মী প্রতিষ্ঠান স্থাপনে সর্বোচ্চ অগ্রাধিকার দিচ্ছি দুটি কারণে। প্রথমটি হ’ল – সহজে জীবনযাপনের লক্ষ্যে ভারতের সমস্যাগুলি নিরসনে সহজ সমাধানসূত্র খুঁজে বের করা। দ্বিতীয়ত, আমরা ভারতেই এমন সমাধানসূত্র খুঁজে বের করতে চাই, যা সমগ্র বিশ্বের স্বার্থে কার্যকরি হবে। বিশ্বের সমস্যায় ভারতের সমাধানসূত্র – এটাই আমাদের মূল উদ্দেশ্য ও অঙ্গীকার। আমরা ব্যয়সাশ্রয়ী দেশীয় সমাধানসূত্রগুলি দরিদ্রতম রাষ্ট্রগুলিকে দিতে আগ্রহী। দরিদ্রতম ও পিছিয়ে পড়া রাষ্ট্রগুলিকে ভারতের সমাধানসূত্র দিয়ে সাহায্যে প্রস্তুত।
প্রধানমন্ত্রী এর পর, আইআইটি মাদ্রাজের হীরক জয়ন্তী উদযাপন অনুষ্ঠান এবং দীক্ষান্ত অনুষ্ঠানেও যোগ দেবেন।
CG/BD/SB
(Visitor Counter : 73
প্রধানমন্ত্রীরদপ্তর
পশ্চিমবঙ্গের জলপাইগুড়ি জেলার ধুপগুড়িতে সড়ক দুর্ঘটনায় প্রাণহানির খবরে প্রধানমন্ত্রীর শোক প্রকাশ, পিএমএনআরএফ থেকে এককালীন সাহায্য ঘোষণা
নতুনদিল্লি, ২০শে জানুয়ারী, ২০২১
প্রধানমন্ত্রী শ্রী নরেন্দ্র মোদী পশ্চিমবঙ্গের জলপাইগুড়ির ধুপগুড়িতে সড়ক দুর্ঘটনায় প্রাণহানির খবরে শোক প্রকাশ করেছেন। তিনি প্রধানমন্ত্রী জাতীয় ত্রাণ তহবিল  থেকে এককালীন ত্রাণ সাহায্যের কথা ঘোষণা করেছেন।
এক গুচ্ছ ট্যুইট বার্তায় প্রধানমন্ত্রী বলেছেন, “পশ্চিমবঙ্গের জলপাইগুড়ির ধুপগুড়িতে সড়ক দুর্ঘটনায় প্রাণহানির খবরে আমি গভীর মর্মাহত। দুঃখের এই সময়ে শোকসন্তপ্ত পরিবারগুলির জন্য প্রার্থনা করি। আহতরা দ্রুত সুস্থ হয়ে উঠুন।
পশ্চিমবঙ্গে সড়ক দুর্ঘটনায় যারা প্রাণ হারিয়েছেন, তাঁদের পরিবারের নিকটাত্মীয়কে পিএমএনআরএফ থেকে এককালীন ২ লক্ষ টাকা এবং আহতদের সকলকে ৫০হাজার টাকা দেওয়া হবে ।“